《碧桃花》
宋代·董嗣杲

何时和露种琼英，素质轻盈骨骼清。
古观自栽千树艳，重门谁骼一春情。
绡裳月曳瑶台晚，绿蒂烟凝粉瓣晴。
几片雪香流出远，涌金池傍涌金城。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。